ฐานะการเงินและผลการดำเนินงาน

ผู้สอบบัญชีและนโยบายที่สำคัญ

ผู้สอบบัญชี

1. นายทรงเดช ประดิษฐ์สมานนท์

ผู้สอบบัญชีรับอนุญาตเลขที่ 2349

2. นายโสภณ เพิ่มศิริวัลลภ

ผู้สอบบัญชีรับอนุญาตเลขที่ 3182

โดยบริษัท เอินส์ท แอนด์ ยัง จำกัด

สรุปรายงานการตรวจสอบของผู้สอบบัญชีในระยะ 3 ปีที่ผ่านมา

ในปี 2541 จากการตรวจสอบบัญชีของผู้สอบบัญชี
ได้ให้ความเห็นเกี่ยวกับการไม่สามารถปฏิบัติตามข้อตกลงในสัญญาเงินกู้ ในเรื่องของอัตราส่วน
ทางการเงินบางรายการว่าบริษัทฯ กำลังอยู่ในระหว่างการเจรจากับผู้ให้กู้ ดังนั้น
นอกเหนือจากรายการ เจรจาขอแก้ไขอัตราส่วนดังกล่าวกับธนาคารผู้ให้กู้แล้ว ผู้สอบบัญชี
มีความเห็นว่า งบการเงินของบริษัทฯ ได้เสนอฐานะการเงินของบริษัทฯ และบริษัทย่อยอย่างถูกต้อง

สำหรับปี 2542 ผู้สอบบัญชีไม่ได้แสดงความเห็นอย่างมีเงื่อนไขในรายงานตรวจสอบผู้สอบบัญชี

สำหรับปี 2543 และ 2542
ผู้สอบบัญชีไม่ได้แสดงความเห็นอย่างมีเงื่อนไขต่องบการเงินของบริษัทฯแต่ให้ข้อสังเกตดังต่อไปนี้

(1) ตามที่กล่าวไว้ในหมายเหตุ 26 บริษัทฯมีเงินลงทุนในบริษัท ไทยออแกนิก เคมีคัลส์ จำกัด
    ซึ่งมูลค่าตามบัญชี ณ วันที่ 31 ธันวาคม 2543 ประกอบด้วยเงินลงทุนในหุ้นสามัญ
    (บันทึกตามวิธีส่วนได้เสีย) เป็นจำนวน 159 ล้านบาท และเงินลงทุนในหุ้นบุริมสิทธิ
    (บันทึกตามราคาทุน) เป็นจำนวน 600 ล้านบาท (2542 : 202 ล้านบาทและ 600
    ล้านบาทตามลำดับ)
    วิกฤตการณ์ทางเศรษฐกิจในปัจจุบันของประเทศและภูมิภาคยังคงมีผลกระทบต่อภาคธุรกิจและอาจมีผลกระทบต่อผลการดำเนินงานของบริษัท
    ไทยออแกนิก เคมีคัลส์ จำกัด ประกอบกับบริษัท ไทยออแกนิก เคมีคัลส์ จำกัด
    ได้เริ่มประกอบธุรกิจในช่วงปลายปี 2541
    และอยู่ในช่วงการเปิดดำเนินงานเริ่มแรกจึงทำให้มีผลขาดทุนจากการดำเนินงานเกิดขึ้น
    ผู้บริหารของบริษัทฯได้พิจารณาการด้อยค่าของเงินลงทุนดังกล่าว
    โดยจัดทำประมาณการกระแสเงินสดจากเงินลงทุนขึ้น
    และจากประมาณการกระแสเงินสดดังกล่าวแสดงให้เห็นว่ากระแสเงินสดสุทธิที่บริษัทฯจะได้รับจากเงินลงทุนนี้ในอนาคตจะมีมูลค่าสูงกว่ามูลค่าตามบัญชีของเงินลงทุน
    ดังนั้นบริษัทฯจึงเชื่อว่าสำรองขาดทุนจากการด้อยค่าไม่จำเป็นในสถานการณ์ปัจจุบัน
    อย่างไรก็ตาม
    มูลค่าของเงินลงทุนดังกล่าวอาจขึ้นอยู่กับการฟื้นตัวทางเศรษฐกิจของประเทศและภูมิภาคในอนาคต

(2) ตามที่กล่าวไว้ในหมายเหตุ 9 ส่วนแบ่งกำไรสำหรับปีสิ้นสุดวันที่ 31 ธันวาคม 2543 จำนวน
    49 ล้านบาท (2542 : 54 ล้านบาท) จากบริษัท พี.ที. อินโด ลิเบอร์ตี้ เท็กซ์ไทล์
    (ซึ่งเป็นบริษัทร่วมโดยมีมูลค่าสุทธิของเงินลงทุนตามวิธีส่วนได้เสีย ณ วันที่ 31 ธันวาคม 2543
    และ 2542 เป็นจำนวน 300 และ 290 ล้านบาท ตามลำดับ)
    คำนวณขึ้นจากงบการเงินที่สอบทานแล้วแต่ยังไม่ผ่านการตรวจสอบโดยผู้สอบบัญชีของบริษัทดังกล่าว

(ค) ตามที่กล่าวไว้ในหมายเหตุ 9 ส่วนแบ่งขาดทุนสำหรับปีสิ้นสุดวันที่ 31 ธันวาคม 2543 จำนวน
43 ล้านบาท (2542 : 104 ล้านบาท) จากบริษัท ไทยออแกนิก เคมีคัลส์ จำกัด
(ซึ่งเป็นบริษัทร่วมอีกแห่งหนึ่งโดยมีมูลค่าสุทธิของเงินลงทุนตามวิธีส่วนได้เสีย ณ วันที่ 31 ธันวาคม
2543 และ 2542 เป็นจำนวน 159 ล้านบาทและ 202 ล้านบาทตามลำดับ)
คำนวณขึ้นจากงบการเงินที่ผ่านการตรวจสอบโดยผู้สอบบัญชีของบริษัทดังกล่าว

(7) ตามที่กล่าวไว้ในหมายเหตุ 13 ณ
    วันที่ในงบดุลเครื่องจักรของบริษัทย่อยแสดงตามมูลค่ายุติธรรมที่ประเมินโดยผู้ประเมินราคาอิสระในเดือนธันวาคม
    2540
    ถึงแม้ว่าเงินบาทได้แข็งค่าขึ้นจากปีดังกล่าวผู้บริหารของบริษัทย่อยเชื่อว่าไม่มีการเปลี่ยนแปลงอย่างมีสาระสำคัญของราคายุติธรรมของเครื่องจักรดังกล่าว
    เนื่องจากภายหลังจากปี 2540
    บริษัทย่อยได้ทำการพัฒนาเทคโนโลยีเพื่อพัฒนาเครื่องจักรดังกล่าวอย่างต่อเนื่องโดยการเพิ่มขนาดกำลังการผลิต
    และปรับปรุงประสิทธิภาพในการผลิตของเครื่องจักรให้ดีขึ้น
    จากความเชื่อดังกล่าวบริษัทย่อยจึงไม่ได้จัดให้มีการประเมินราคาเครื่องจักรดังกล่าวใหม่โดยผู้ประเมินราคาอิสระ
    อย่างไรก็ตาม เพื่อให้สอดคล้องกับมาตรฐานการบัญชี
    บริษัทย่อยวางแผนที่จะตีราคาเครื่องจักรนี้ทุก ๆ 3 ถึง 5 ปี

(8) ตามที่กล่าวไว้ในหมายเหตุ 17 ณ วันที่ 31 ธันวาคม 2543
    บริษัทย่อยมีเงินกู้ยืมระยะยาวคงเหลืออยู่เป็นจำนวนเงินประมาณ 94 ล้านบาท (2542 :
    ประมาณ 246 ล้านบาท)
    ภายใต้สัญญาของเงินกู้ยืมนี้ได้กำหนดให้บริษัทย่อยดำรงอัตราส่วนทางการเงินบางประการตามอัตราที่ระบุไว้ในสัญญา
    อย่างไรก็ตามเนื่องจากผลกระทบจากการลดค่าของเงินบาท ณ
    วันที่ในงบดุลบริษัทย่อยไม่สามารถดำรงอัตราส่วนทางการเงินตามอัตราที่กำหนดในสัญญาได้
    และขณะนี้บริษัทย่อยกำลังอยู่ในระหว่างการเจรจากับสถาบันการเงินที่เกี่ยวข้องเพื่อขอผ่อนปรนเงื่อนไขที่กำหนดในสัญญา

(ฉ) ตามที่กล่าวไว้ในหมายเหตุ 1
ถึงแม้ว่าวิกฤตการณ์เศรษฐกิจของประเทศไทยซึ่งได้เกิดขึ้นในกลางปี
2540จะได้ผ่อนคลายลงในระดับหนึ่งแล้วในระหว่างปีปัจจุบัน
ภาคธุรกิจส่วนหนึ่งยังคงอยู่ในระหว่างการดำเนินการปรับปรุงโครงสร้างทางการเงินและรอการปรับตัว
ณ วันที่ในงบดุลบริษัทย่อยมีหนี้สินหมุนเวียนสูงกว่าทรัพย์สินหมุนเวียน อย่างไรก็ตาม
งบการเงินของบริษัทย่อยยังคงจัดทำขึ้นตามหลักการดำเนินงานอย่างต่อเนื่องของกิจการ
โดยถือว่าการขายหรือเรียกคืนสินทรัพย์และการจ่ายชำระหนี้สินของบริษัทย่อยจะเป็นไปตามปกติธุรกิจ
โดยไม่คาดว่าจะมีการหยุดชะงักของการดำเนินงานตามปกติของบริษัทย่อย

ตามที่กล่าวไว้ในหมายเหตุ 4 ในระหว่างปี 2543 ได้มีการแก้ไขมาตรฐานการบัญชีฉบับที่ 32 "ที่ดิน
อาคารและ อุปกรณ์" ในส่วนที่เกี่ยวกับสินทรัพย์ที่แสดงไว้ในงบการเงินด้วยราคาที่ตีใหม่
การแก้ไขมีผลให้ค่าเสื่อมราคาที่รวมในงบกำไรขาดทุนของสินทรัพย์เหล่านั้นต้องคำนวณจากราคาที่ตีใหม่แทนที่จะคำนวณจากราคาทุนเดิมตามที่เคยปฏิบัติมาในอดีตก่อนที่จะมีการแก้ไข
และให้ตัดจำหน่ายส่วนเกินทุนจากการตีราคาสินทรัพย์ไปเข้ากำไรสะสมโดยตรง
การเปลี่ยนแปลงนี้มีผลทำให้บริษัทย่อยต้องปรับปรุงงบการเงินย้อนหลังและในปี 2542
บริษัทย่อยตั้งหนี้สินภาษีเงินได้สำหรับส่วนเกินทุนจากการตีราคาสินทรัพย์ขึ้นตามมาตรฐานการบัญชีฉบับที่
32 "ที่ดิน อาคาร และอุปกรณ์" ซึ่งให้ตั้งหนี้สินภาษีเงินได้ตามที่กำหนดไว้ในมาตรฐานสากลฉบับที่
12 ในระหว่างปี 2543
ได้มีการแก้ไขมาตรฐานการบัญชีดังกล่าวโดยกำหนดให้การตั้งหนี้สินภาษีเงินได้ถือปฏิบัติตามมาตรฐานการบัญชีของไทยที่เกี่ยวข้องเมื่อได้มีการประกาศใช้โดยสมาคมนักบัญชีและผู้สอบบัญชีรับอนุญาตแห่งประเทศไทยเท่านั้น
เนื่องจากมาตรฐานการบัญชีเกี่ยวกับภาษีเงินได้ยังมิได้มีการประกาศใช้ในประเทศไทย
บริษัทย่อยจึงได้ทำการโอนกลับบัญชีหนี้สินภาษีเงินได้รอการตัดบัญชีจำนวน 65.6 ล้านบาท
ไปยังส่วนเกินทุนจากการตีราคาสินทรัพย์ในส่วนของผู้ถือหุ้น ดังนั้น
ภายใต้วิธีส่วนได้เสียตามสัดส่วนของเงินลงทุนของบริษัทฯในบริษัทย่อย
บริษัทฯจึงได้บันทึกรายการเพื่อสะท้อนการเปลี่ยนแปลงนโยบายการบัญชีดังกล่าวของบริษัทย่อยไว้ในบัญชีเงินลงทุนของบริษัทฯ
และปรับปรุงย้อนหลังงบการเงินปี 2542 ที่แสดงไว้ ณ ที่นี้เพื่อการเปรียบเทียบ
การปรับปรุงนี้ทำให้บริษัทฯมีกำไรสุทธิในปี 2543 ลดลงเป็นจำนวน 7.5 ล้านบาท (0.25
บาทต่อหุ้น) และมีกำไรสุทธิในปี 2542 เพิ่มขึ้นเป็นจำนวน 18.8 ล้านบาท (0.63 บาทต่อหุ้น)

นอกจากนี้ ในวันที่ 20 มกราคม 2543
สมาคมนักบัญชีและผู้สอบบัญชีรับอนุญาตแห่งประเทศไทยออกประกาศการตีความมาตรฐานการบัญชีเรื่องที่
4 ห้ามกิจการถือค่าใช้จ่ายก่อนการดำเนินงานเป็นสินทรัพย์อีกต่อไป
โดยมีผลบังคับสำหรับงบการเงินที่มีรอบระยะเวลาบัญชีสิ้นสุดวันที่ 31 ธันวาคม 2542 เป็นต้นไป
จากประกาศนี้ทำให้บริษัทย่อยและบริษัทร่วมแห่งหนึ่งต้องตัดจ่ายค่าใช้จ่ายก่อนการดำเนินงานทั้งหมดที่เคยบันทึกเป็นสินทรัพย์ทันที
ในปี 2542 โดยปรับปรุงกับขาดทุนสะสมต้นงวดยกมา
ดังนั้นภายใต้วิธีส่วนได้เสียตามสัดส่วนของเงินลงทุนของบริษัทฯในบริษัทดังกล่าว
บริษัทฯจึงได้บันทึกรายการเพื่อสะท้อนการตัดจ่ายค่าใช้จ่ายก่อนการดำเนินงานของบริษัทย่อยและบริษัทร่วมดังกล่าวไว้ในบัญชีเงินลงทุนของบริษัทฯโดยปรับปรุงกับกำไรสะสมต้นงวดยกมาในปี
2542
ผลสะสมของการเปลี่ยนแปลงนโยบายการบัญชีของบริษัทย่อยและบริษัทร่วมดังกล่าวจากอดีตถึงต้นปี
2542 ได้แสดงไว้ในหัวข้อ
"ผลสะสมจากการเปลี่ยนแปลงนโยบายการบัญชีเกี่ยวกับค่าใช้จ่ายก่อนการดำเนินงานของบริษัทย่อย/บริษัทร่วม"
ในงบกำไรสะสมแล้ว

สรุปนโยบายการบัญชีที่สำคัญ

รายได้จากการขาย

รายได้จากการขายจะถือว่าเกิดขึ้นเมื่อมีการส่งมอบสินค้าแล้ว โดยไม่รวมภาษีมูลค่าเพิ่ม

เงินชดเชยการส่งออก

เงินชดเชยค่าภาษีอากรสินค้าส่งออกที่ได้รับจากกระทรวงการคลังในรูปบัตรภาษีจะถือเป็นรายได้เมื่อส่งออก

สินค้าคงเหลือ

- สินค้าสำเร็จรูปตีราคาตามราคาทุน (วิธีถัวเฉลี่ย)
หรือมูลค่าสุทธิที่คาดว่าจะได้รับแล้วแต่ราคาใดจะต่ำกว่า
ราคาทุนดังกล่าวหมายถึงต้นทุนในการผลิตทั้งหมด รวมทั้งค่าโสหุ้ยโรงงานด้วย

- วัตถุดิบ อะไหล่และวัสดุโรงงานตีราคาตามราคาทุนโดยวิธีถัวเฉลี่ย

ที่ดิน อาคารและอุปกรณ์

- ในเดือนธันวาคม 2540 และเดือนกันยายน 2541
บริษัทย่อยได้เปลี่ยนวิธีการตีราคาอาคาร(ยกเว้นบ้านพักพนักงาน) เครื่องจักร และที่ดินตามลำดับ
จากเกณฑ์ราคาทุนในอดีตมาเป็นเกณฑ์ราคาประเมินของผู้ตีราคาอิสระซึ่งประเมินเมื่อวันที่ 31
ธันวาคม 2540 โดยใช้เกณฑ์ราคายุติธรรม (Fair market
value)โดยผู้ประเมินราคาอิสระได้ใช้อัตราแลกเปลี่ยน ณ วันที่ 31 ธันวาคม 2540
ในการประเมินราคายุติธรรมของสินทรัพย์ดังกล่าว

- บริษัทย่อยวางแผนที่จะตีราคาสินทรัพย์ดังกล่าวทุก ๆ 3 ถึง 5 ปี
เพื่อให้สอดคล้องกับมาตรฐานการบัญชี

- บริษัทย่อยได้บันทึกส่วนเกินจากการตีมูลค่าสินทรัพย์ดังกล่าวไว้ในบัญชี
"ส่วนเกินทุนจากการตีราคาสินทรัพย์ถาวร" ในงบดุลของบริษัทย่อย

- ส่วนแบ่งของส่วนเกินทุนดังกล่าวตามสัดส่วนของเงินลงทุนที่บริษัทฯถืออยู่ได้แสดงไว้ภายใต้หัวข้อ
"ส่วนแบ่งจากส่วนเกินทุนจากการตีราคาสินทรัพย์ถาวรของบริษัทย่อย" ในงบดุล

- สินทรัพย์ถาวรอื่นแสดงในราคาทุนหลังหักค่าเสื่อมราคาสะสม

ค่าเสื่อมราคาและค่าตัดจำหน่าย

- ค่าเสื่อมราคาของอาคาร
เครื่องจักรและอุปกรณ์คำนวณโดยวิธีเส้นตรงตามอายุการใช้งานโดยประมาณตั้งแต่ 5 ปี ถึง 25 ปี
และได้รวมอยู่ในการคำนวณผลการดำเนินงาน

-
ส่วนเกินทุนจากการตีราคาอาคารและเครื่องจักรของบริษัทย่อยจะทยอยตัดจำหน่ายโดยวิธีเส้นตรงตามอายุการใช้งานของสินทรัพย์นั้น
และบันทึกโดยตรงไปยังกำไร(ขาดทุน)สะสมของบริษัทย่อย

- ไม่มีการคิดค่าเสื่อมราคาสำหรับที่ดินและส่วนเกินทุนจากการตีราคาที่ดินของบริษัทย่อย

- ค่าความช่วยเหลือทางเทคนิคของบริษัทย่อยตัดจำหน่ายในระยะเวลา 10 ปี

- ค่าสิทธิการเช่าอาคารตัดจำหน่ายตามอายุสัญญาเช่า (20 ปี)

เงินลงทุนในบริษัทย่อยและบริษัทร่วม

- เงินลงทุนในบริษัทย่อย (ในงบการเงินเฉพาะของบริษัทฯ)
และเงินลงทุนในบริษัทร่วมแสดงตามวิธีส่วนได้เสีย ซึ่งการบันทึกตามวิธีส่วนได้เสียนี้
เงินลงทุนในแต่ละงวดจะถูกปรับด้วยส่วนได้เสียที่เกิดจากผลการดำเนินงานของบริษัทย่อยและบริษัทร่วมตามอัตราส่วนการลงทุนของบริษัทฯ

- ผลขาดทุนจากบริษัทย่อยส่วนที่เกินกว่ามูลค่าเงินลงทุนในบริษัทย่อยจะแสดงเป็นหนี้สินภายใต้หัวข้อ
"สำรองผลขาดทุนจากเงินลงทุนในบริษัทย่อย"

เงินลงทุนในบริษัทที่เกี่ยวข้องกันและเงินลงทุนในหุ้นบุริมสิทธิ์

-
เงินลงทุนระยะยาวในบริษัทที่เกี่ยวข้องกันและเงินลงทุนในหุ้นบุริมสิทธิ์เป็นตราสารทุนที่ไม่อยู่ในความต้องการของตลาดแสดงในราคาทุน

-
บริษัทฯจะบันทึกขาดทุนจากการด้อยค่าของเงินลงทุนนี้เมื่อมูลค่ายุติธรรมของเงินลงทุนต่ำกว่ามูลค่าตามบัญชีโดยผลขาดทุนดังกล่าว(ถ้ามี)จะรวมอยู่ในการคำนวณผลการดำเนินงาน

เงินตราต่างประเทศ

-
รายการที่เป็นเงินตราต่างประเทศซึ่งเกิดขึ้นระหว่างปีแปลงค่าเป็นเงินบาทโดยใช้อัตราแลกเปลี่ยน
ณ วันที่ที่เกิดรายการ สินทรัพย์และหนี้สินที่เป็นเงินตราต่างประเทศคงเหลือ ณ
วันที่ในงบดุลแปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล
เว้นแต่รายการที่ได้ตกลงอัตราแลกเปลี่ยนล่วงหน้ากับสถาบันการเงินไว้จะใช้อัตราที่ตกลงกันนั้นแทน

-
กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

ตราสารอนุพันธ์

บริษัทฯได้เข้าทำสัญญาอัตราแลกเปลี่ยนล่วงหน้าเพื่อลดความเสี่ยงจากความผันผวนของอัตรา

แลกเปลี่ยน ค่าธรรมเนียมหรือส่วนลด (ผลต่างระหว่างอัตราแลกเปลี่ยน ณ
วันที่ที่เข้าทำสัญญาและอัตราแลกเปลี่ยนล่วงหน้า)
จะถูกตั้งพักและตัดจำหน่ายเป็นรายได้หรือค่าใช้จ่ายในงบกำไรขาดทุนโดยวิธีเส้นตรงตามอายุของสัญญา

กำไรต่อหุ้น

กำไรต่อหุ้นที่แสดงไว้ในงบกำไรขาดทุนเป็นกำไรต่อหุ้นขั้นพื้นฐานซึ่งคำนวณโดยการหารกำไรสุทธิสำหรับปีด้วยจำนวนหุ้นสามัญที่ออกอยู่
ณ วันที่ในงบดุล

สรุปฐานะการเงินและผลการดำเนินงาน

ตารางแสดงรายการงบดุล งบกำไรขาดทุน และงบกระแสเงินสดเปรียบเทียบ 3 ปี

  - โปรดดูเอกสารแนบ 5 -

ตารางแสดงอัตราส่วนทางการเงิน

  - โปรดดูเอกสารแนบ 6 -

สรุปฐานะการเงินและผลการดำเนินงานของบริษัทย่อยและบริษัทร่วม

  - โปรดดูเอกสารแนบ 7 -

ข้อมูลเกี่ยวกับหุ้นกู้หรือตั๋วเงิน

-   ไม่มี -

คำอธิบายและการวิเคราะห์ของฝ่ายจัดการ

การขาย

รายได้จากการขายของบริษัท เพิ่มขึ้นจาก 2,407 ล้านบาทในปี 2542 เป็น 2,655 ล้านบาท ในปี
2543 หรือเพิ่มขึ้นร้อยละ 10 ในขณะที่ปริมาณการขายเพิ่มขึ้นร้อยละ 1
โดยปริมาณการส่งออกเพิ่มขึ้น ร้อยละ 13 ในขณะที่การขายภายในประเทศเพิ่มขึ้นร้อยละ 6
ราคาขายเฉลี่ยของผงคาร์บอนเพิ่มขึ้นร้อยละ 10
โดยมีสาเหตุหลักมาจากต้นทุนผลักดันให้ราคาขายเพิ่มขึ้นทั้งการส่งออกและการขายภายใน
โดยอัตราส่วนปริมาณการส่งออกต่อปริมาณการขายภายในประเทศเปลี่ยนแปลงจาก 62:38 ในปี
2542 เป็น 63:37 ในปี 2543

การผลิต

บริษัทยังคงดำเนินการผลิตที่เต็มกำลังการผลิต โดยได้ผลิตผงคาร์บอนสำหรับเกรดต่าง ๆ เพิ่มขึ้น

ต้นทุนและค่าใช้จ่าย

ราคาน้ำมันเชื้อเพลิง (Fuel Oil) และน้ำมันดิบที่มีส่วนผสมของคาร์บอนสูง (Carbon Black
Feed Stock Oil) ซึ่งเป็นวัตถุดิบหลักคิดเป็นร้อยละ 92% จะมีราคาเพิ่มสูงขึ้นร้อยละ 10.8%
ค่าใช้จ่ายในการขายและบริหารของบริษัทในปี 2543 อยู่ในระดับที่ต่ำ
เนื่องจากค่าใช้จ่ายเกี่ยวกับค่าขนส่งลดลง
เนื่องมาจากทางบริษัทได้เน้นตลาดในเอเซียมากกว่าตลาดในยุโรปเมื่อเทียบกับช่วงเดียวกันของปีที่แล้ว
โดยอัตราส่วนยอดค่าใช้จ่ายรวม
(ก่อนกำไร/ขาดทุนจากอัตราแลกเปลี่ยนและส่วนแบ่งกำไร/ขาดทุนจากเงินลงทุนในบริษัทย่อยและบริษัทร่วม)
ต่อยอดขายเพิ่มขึ้นเพียงร้อยละ 5% ทั้ง ๆ ที่ราคาวัตถุดิบเพิ่มขึ้น
ซึ่งสะท้องให้เห็นว่าบริษัทพยายามควบคุมต้นทุนให้อยุ่ในระดับเดิมและพยายามเพิ่มการผลิต
ค่าใช้จ่ายทางด้านดอกเบี้ยลดลงอย่างมากถึง 54%
เนื่องมาจากการชำระคืนเงินกู้และการใช้เงินทุนหมุนเวียนด้วยดอกเบี้ยในอัตราที่ต่ำ

สถานะทางการเงิน

บริษัทมีส่วนของผู้ถือหุ้น เพิ่มขึ้น 200.647 ล้านบาท โดยเพิ่มขึ้นเป็น 2,938.355 ล้านบาท
ในขณะที่มูลค่าทางบัญชีเป็น 97.95 บาทต่อหุ้น เมื่อเปรียบเทียบกับมูลค่าที่จดทะเบียนเป็น 10
บาทต่อหุ้น แสดงให้เห็นถึงสถานะทางการเงินที่แข็งแรงของบริษัท

บริษัทมีกำไรสุทธิ (ก่อนหักภาษี) ในปี 2543 จำนวน 459 ล้านบาท เปรียบเทียบกับปี 2542
จำนวน 483 ล้านบาท ในขณะที่ กำไรสุทธิ (หลังหักภาษี) ในปี 2543 จำนวน 345 ล้านบาท
เปรียบเทียบกับปี 2542 จำนวน 442 ล้านบาท โดยกำไรจากการดำเนินงาน
(ก่อนกำไร/ขาดทุนจากการแลกเปลี่ยน,
ส่วนแบ่งกำไร/ขาดทุนจากเงินลงทุนในบริษัทย่อยและบริษัทร่วม, ภาษีเงินได้นิติบุคคล)
ลดลงประมาณร้อยละ 16
โดยมีสาเหตุมาจากราคาวัตถุดิบที่เพิ่มสูงขึ้นและรายได้จากดอกเบี้ยรับลดลง

บริษัทมีส่วนแบ่งกำไรจากเงินลงทุนในบริษัทย่อยจำนวน 50 ล้านบาท เปรียบเทียบกับส่วนแบ่งกำไร
16 ล้านบาทในปี 2542 โดยมีสาเหตุมาจากผลการดำเนินงานที่ดีขึ้น
และการขาดทุนจากอัตราแลกเปลี่ยนและดอกเบี้ยจ่ายที่ละลง

บริษัทมีส่วนแบ่งกำไรจากเงินลงทุนในบริษัทร่วมจำนวน 6 ล้านนาท เปรียบเทียบกับส่วนแบ่งขาดทุน
50 ล้านบาทในปี 2542 เนื่องมากจาก บริษัทร่วมมีผลการดำเนินงานที่ดีขึ้น

การวิเคราะห์อัตราส่วนทางการเงิน

สภาพคล่อง

บริษัทมีสภาพคล่องและกระแสเงินสดที่ดี บริษัทมีสินทรัพย์หมุนเวียนเพิ่มขึ้นจาก 1,022 ล้านบาทเป็น
1,298 ล้านบาท เนื่องจากบริษัทมีวัตถุดิบคงเหลือเพิ่มขึ้นเป็นการชั่วคราว
ขณะที่หนี้สินหมุนเวียนของบริษัทเพิ่มขึ้นจาก 427 ล้านบาท เป็น 738 ล้านบาท

ส่วนของทุน

บริษัทมีอัตราหนี้สินต่อทุนที่ดีขึ้นจาก 0.36 เป็น 0.31 ในปี 2543 ซึ่งอยู่ในระดับต่ำ
เนื่องมาจากการชำระหนี้และการปรับปรุงในส่วนของผู้ถือหุ้นที่ดีขึ้น

ความสามารถในการทำกำไร

อัตรากำไรขั้นต้นของบริษัทเท่ากับร้อยละ 28 ในปี 2543 เปรียบเทียบกับร้อยละ 39 ในปี 2521
เนื่องมาจากการเพิ่มขึ้นของราคาน้ำมันดิบที่มีส่วนผสมของคาร์บอน (Carbon Black Feed Stock
Oil) ซึ่งเป็นวัตถุดิบหลักของบริษัท ขณะที่อัตรากำไรสุทธิ (ก่อนหักภาษี) ลดลงจากร้อยละ 21 ในปี
2542 เป็นร้อยละ 14.71 ในปี 2543 ในขณะที่อัตราผลตอบแทนผู้ถือหุ้นอยู่ที่ร้อยละ 12.62
เปรียบเทียบกับปี 2542 ที่ร้อยละ 18.91

ประสิทธิภาพในการดำเนินงาน

อัตราการหมุนของสินทรัพย์ถาวรในปี 2543 อยู่ที่ 3.07 เท่าเพิ่มขึ้นจากปี 2542 ที่ 2.44 เท่า
สำหรับการหมุนของสินทรัพย์รวมในปี 2543 อยู่ที่ 0.69:1 ซึ่งอยู่ในระดับใกล้เคียงกับปี 2542 ที่
0.65:1